b'\n_START_ARTICLE_\nJosip Esterh\xc3\xa1zy\n_START_SECTION_\n\xc5\xbdivotopis\n_START_PARAGRAPH_\nU mladosti se pripremao za sve\xc4\x87eni\xc4\x8dko zvanje i 1700. godine stekao je doktorat iz filozofije u Be\xc4\x8du. Usprkos prvobitnim planovima, okrenuo se vojnom pozivu 1705. godine, zbog politi\xc4\x8dkih prilika u Habsbur\xc5\xa1koj Monarhiji. Istaknuo se u ratu protiv Franje II. R\xc3\xa1k\xc3\xb3czyja, nakon \xc4\x8dega je imenovan kraljevskim savjetnikom, kraljevskim komornikom i velikim \xc5\xbeupanom ugarske \xc5\xbeupanije Kom\xc3\xa1rom._NEWLINE_Sudjelovao je u protuturskom ratu 1716\xe2\x80\x931718. Godine 1733. imenovan je hrvatskim banom, izabran je za kapetana Kraljevine i promaknut u \xc4\x8din podmar\xc5\xa1ala.'